Fil-Qorti tal-Maġistrati (Malta) Bħala Qorti ta' Ġudikatura Kriminali Illum: 01 ta' Diċembru 2016 Antonia sive Antoinette Croker, detentriċi tal-karta tal-identità bin-numru 536151(M); u Dominic Croker, detentur tal-karta tal-identità bin-numru 235192(M); Rat l-akkużi miġjuba fil-konfront tal-imputati Antonia sive Antoinette Croker u Dominic Croker u ċioè talli: Fil-kwalità tagħhom bħala diretturi u/jew segretarji ta' kumpanija u/jew rappreżentanti ġuridiċi u/jew uffiċjali tas-soċjetà kummerċjali GAFA SAVEWAY LTD (C 15908), b'indirizz reġistrat 39, Triq Ġuljetta Lopez, L-Iklin, Malta u/jew bħala l-persuni li kienu inkarigati mill-istess soċjetà kummerċjali sabiex jħallsu l-pagi dovuti lill-impjegati tagħhom indikati fil-lista indikata hawnhekk, li joperaw jew kienu joperaw fi ħdan l-Fondazzjoni għal Servizzi ta' Ħarsien Soċjali meta seħħ il-bidla fil-forniment ta' servizz bejn Clentec Limited bħala min kien ittrasferixxa u Gafa Saveway Limited bħala min irċieva t-trasferiment fit-8 ta' Mejju tal-2012 fi ħdan l-Fondazzjoni għal Servizzi ta' Ħarsien Soċjali, naqsu li jħallsu l- weekly allowance ta' Settembru 2012 dovuti fit-30 ta' Settembru 2012, u parti mill-bonus statutorju ta' Ġunju 2012 dovuti fit-30 ta' Ġunju 2012 wara li kien hemm il-bidla fl-forniment ta' servizz hawn fuq imsemmi. In vista ta' suespost, huma ukoll naqsu milli josservaw ir-Regolament 8 tal-Avviż Legali 247 tal-2003, hekk kif emendat mill-Avviż Legali 427 tal-2007 u ċjoè d-dritt tal-impjegati, indikati fil-lista hawn isfel imniżla, għal leave annuali bi ħlas fil- perjodu fuq indikat u ċjoè mill-1 ta' Mejju 2012, hekk kif titlob il-liġi. Kif ukoll naqsu milli osservaw l-artikolu 22(2) tal-Kap 452 fir-rigward ta' impjegati li l- impjieg tagħhom ittermina, liema somom dovuti huma imniżżla hawn isfel. Għaldaqstant il-Qorti hija mitluba bir-rispett tordna lill-imputati, ai termini tal- Artikolu 45(1) tal-Kap 452 tal-Liġijiet ta' Malta sabiex iħallsu l-penali skont il-liġi, kif ukoll tordna lill-imputati ai termini tal-Artikolu 45(2) tal-Kap 452 tal-Liġijiet ta' Malta u tar-Regolament 22 tal-Avviż Legali 247 tal-2003 kif emedat bl-Avviż Legali 427 tal-2007 sabiex iħallsu lill-persuni indikati fil-lista hawnhekk indikata, l- ammonti relattivi għar-raġunijet hawn fuq speċifikati. Il-Qorti ġiet mitluba tordna lill-imputati ai termini tar-Regolament 8 tal-Avviż Legali 247 tal-2003, hekk kif emendat mill-Avviż Legali 427 tal-2007 u l-artikolu 22(2) tal-Kap 452 tal-Liġijiet ta' Malta sabiex iħallsu l-leave annwali mċaħħad lill-impjegati kif kwantikat fil-lista hawnhekk indikata jew alternattivament, tordna li l-leave annwali hemm miċħud jingħad mal-bilanċ tal-leave annwali li l-impjegati imsemmija jkollhom meta tiġi deċiża l-kawża odjerna ai termini. Semgħet ix-xhieda Rat l-atti u d-dokumenti kollha. Semghet it-trattazzjoni. Ikkunsidrat: Illi din il-kawza qed tinstema kontestwalment mal-kawzi numri 33, 40, 41 u 42 fl-istess ismijiet. Illi r-reati imputati lill-akkuzati huwa ta' natura delittwali u mhux xi wiehed ta' strict liability. Issir riferenza ghas-sentenza ricentement pronunzjata fl- ismijiet Il-Pulizija vs Alban Josef Hafiz-Saadallah:1 lil hinn minn kull dubju dettat mir-raguni Skont kif mistqarr minn dawn il-Qrati dan ir-reat huwa ta' natura delittwali u mhux kontravvenzjonali. Dawn il-Qrati ma kkunsidrawħx bħala reat ta' strict liability jew technical offence.2 L-anqas ma huwa ritenut reat kontravvenzjonali fejn skont dak mistqarr mill-imħallef William Erhan fis-sentenza Il- Pulizija vs Mary Maniscalco tas-6 ta' Marzu 1954 l-element psikiku hu sodisfatt bis-sempliċi volontarjeta', bla ma jeħtieġ l-element doluż: imma hemm bzonn dejjem li l-imputat ikun ried il-fatt. Illi għalhekk dan ir-reat irid ikun kompost kemm minn actus reus kif ukoll minn mens rea.3 Illi sabiex din il-Qorti tkun tista' ssib htija fl-imputati il-Prosekuzzjoni kellha tipprova l-imputati konxjentement u volontarjament naqsu milli jharsu l-obbligazzjonijiet bhala employers. Issa jirrizulta li transfer of business sehh f'Marzu 2013 izda l-pagament dovut lill-impjegati kien dwar obbligi li jirrisalu ghal zmien qabel ma sar dan it-trasferiment u cioe' meta l-employer tal-impjegati kien Clentec Limited. Illi Mario Chircop Bray xehed li dak kollu li Gafa Saveway Limited kien qed jigi mitlub ihallas kien ghal leave, salarji, allowance, paga u bonus li kienu suppost thallsu lill-impjegati mill-employer Clentec Limited. Illi din il-Qorti rat ukoll dak li jipprovdi r-Regolament 3B tar-Regolamenti dwar Ħarsien tal-Impiegi fit-Trasferiment ta' Negozju (L.S. 452.85) li iddahhal permezz tal-Avviz Legali 483 tal-2014: 3B. Min jittrasferixxi għandu jħallas u jonora kull debitu li hu dovut lil impjegati affetwati bit-trasferiment fir-rigward tar-relazzjoni ta' impieg li għandhom ma' min jittrasferixxi fir-rigward ta' pagi, pro rata 1 Qorti tal-Magistrati (Malta) Bhala Qorti ta' Gudikatura Kriminali. Magistrat Dr. Aaaron M. Scifo; 08.07.2016 2 Il-Pulizija vs Noel Borg Tran; Qorti tal-Appell Kriminali, Onor Cuschieri Mizzi Dr J. Sansone Beattie 24.09.2009: "Din hi dik li tissejjah "a technical offence" u ma hemmx ghalfejn jirrizulta xi movent, intenzjoni specifika jew generika konnessa mal-kaccja per se jew ma xi tentattiv ta' kacca. Is-semplici garr ta' munizzjoni fil-perijodu projbit ikun jammonta ghall-ksur tal-ligi. Il-fatt li l-iskratax ma kienux ta' perikolu ghal hadd, li ma kienux f'cintorin imma fil-kaxxa taghhom u li ma kienux f' ghata huma konsiderazzjonijiet ghal kollox irrilevanti. 3Vide Sentenza fl-ismijiet Il-Pulizija vs Elton Hafiz-Saadallah, Qorti tal-Magistrati (Malta) Bhala Qorti ta' Gudikatura Kriminali, Magistrat Dr. Audrey Dos Santos Calcado, 16 t'Ottubru, 2015. bonuses u weekly allowances dovuti sat-tmiem tar-relazzjoni ta' impieg ma' min jittrasferixxi, sad-data tal-ħlas ta'pagi li jkun imiss u li tkun immedjatament wara it-trasferiment tan-negozju jew ta' parti min- negozju li kienet ser tkun id-data tal-ħlas ta' pagi li jkun imiss kieku l-impjegati konċernati baqgħu f'relazzjoni ta' impieg ma' min jittrasferixxi. Dan ir-regolament jirrispejka il-principji penali fondamentali tad-dritt li had ma ghandu jwiegeb kriminalment ghal azzjoni ta' terz sakemm ma tezistix xi responsabilita` vikarja. Ghaldaqstant u lil hin minn kwalunkwe responsabilita` civili li l-imputati jistghu ghandhom versu l-impjegati li gew trasferiti ghal mal-kumpanija taghhom Gafa Saveway Limited, certament ma tistax tigi attribwita lill-istess imputati, responsabilita` ghal delitt li ma twettaqx minnhom izda mid- dirigenti ta' Clentec li ttrasferiet in-negozju lill-Gafa Saveway Limited. Ghal dawn il-mottivi din il-Qorti mhux qed issib htija fuq l-imputazzjonijiet migjuba fil-konfront tal-imputati u konsegwentement qed tilliberahom minn kwalunkwe htija u piena.